
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Εγκριση πολεοδομικής μελέτης του οικισμού Βλαχιώτη της Κοινό¬ 
τητας Βλαχιώτη του Νομού Λακωνίας. . . . ;. 1 

ΑΠΟΦΑΣΕΙΣ 

Χαρακτηρισμός ως διατηρητέων των προσόψεων των κτιρίων επί 
των οδών Κολοκοτρώνη 3-5 και Βουλής φερομένων ως ιδιοκτη¬ 
σίας του Μετοχικού Ταμείου Στρατού και καθορισμός ειδικών 
όρων και περιορισμών δόμησης..·. 2 

Χαρακτηρισμός ως διατηρητέου του κτιρίου που βρίσκεται στην 
οδό Πρασίνου Λόφου αριθ. 34 στο Δήμο Νέου Ηρακλείου Αττι¬ 
κής, φερόμενου ως ιδιοκτησία Μαρίνας Μαλλιαγρού και καθορι¬ 
σμός ειδικών όρων και περιορισμών δόμησης αυτού. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση πολεοδομικής μελέτης του οικισμού Βλαχιώτη της Κοινότη¬ 
τας Βλαχιώτη του Νομού Λακωνίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 1337/1983 (ΦΕΚ 33/Α) όπως τροποποιή¬ 
θηκε με το Ν. 1512/1985 (ΦΕΚ 4/Α) και ειδικότερα τα άρθρα 1 
(παρ. 4), 6 (παρ. 1, 4, 5 και 6), 7 (παρ. 1, 2, 4) και 42 (παρ. 5) 
και του από 30.8.1985 Π. Δ/τος (άρθρο 2 παρ. 5) ΦΕΚ 414/Δ που 
εκδόθηκε σε εκτέλεση της τελευταίας αυτής παραγράφου. 

2. Τις διατάξεις του Ν.Δ. της 17.7.1923 όπως μεταγενέστερα τροποποι¬ 
ήθηκαν και συμπληρώθηκαν και ειδικότερα τα άρθρα 1, 2, 3, 9 και 11. 

3. Τις διατάξεις του Ν. 1577/1985 (ΦΕΚ 210/Α) και ειδικότερα 
τα άρθρα 6 (παρ. 1), 7, 8, και 9. 

4. Τις διατάξεις του Ν. 1558/1985 (ΦΕΚ 137/Α) και ειδικότερα το 
άρθρο 23 παρ. 1. 

5. Την αριθ. 75724/1151/30.12.83 κοινή απόφαση των 
Υπουργών Προεδρίας της Κυβέρνησης και Χωροταξίας, Οικισμού 
και Περιβάλλοντος (ΦΕΚ 767/Β) και ειδικότερα το άρθρο 5, όπως 
τροποποιήθηκε και συμπληρώθηκε με την αριθ. 
28112/356/1985 όμοια απόφαση (ΦΕΚ 205/Β). 

6. Την αριθ. 31762/1163/29.4.85 απόφαση του Υπουργού 
Χωροταξίας, Οικισμού και Περιβάλλοντος «Κίνηση της διαδικα¬ 
σίας σύνταξης Γενικού Πολεοδομικού Σχεδίου Βλαχιώτη Ν. Λακω¬ 
νίας» (ΦΕΚ 238/Δ/23.5.1985). 

7. Την αριθ. 82018/3456/28.11.1985 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση Γενικού 
Πολεοδομικού Σχεδίου οικισμού Βλαχιώτη Κοινότητας Βλαχιώτη του 
Νομού Λακωνίας» (ΦΕΚ 735/Δ). 


8. Την αριθ, 86892/85 απόφαση του Υπουργού Περιβάλλοντος, 
Χωροταξίας και Δημοσίων Έργων «Χαρακτηρισμός τμήματος του 
οικισμού Βλαχιώτη της Κοινότητας Βλαχιώτη (Ν. Λακωνίας), ως πυ- 
κνοδομημένου». 

9. Την αριθ. 264/86 απόφαση του Υπουργού Περιβάλλοντος, 
Χωροταξίας και Δημοσίων Έργων «Έγκριση πολεοδομικής προμε¬ 
λέτης της πολεοδομικής ενότητας του οικισμού Βλαχιώτη της Κοι¬ 
νότητας Βλαχιώτη (Ν. Λακωνίας)». 

10. Την αριθ. Π-4308/1985 απόφαση του Νομάρχη Λακωνίας. 

11. Τις αριθ. 49/85 και 88/85 γνωμοδοτήσεις του Κοινοτικού 
Συμβουλίου του οικισμού Βλαχιώτη. 

12. Την αριθ. 8/5.11.1985 γνωμοδότηση του Συμβουλίου Χωρο¬ 
ταξίας, Οικισμού και Περιβάλλοντος του Νομού Λακωνίας. 

13. Τις αριθ. 106/1986 και 265/1986 γνωμοδοτήσεις του Συμ¬ 
βουλίου της Επικράτειας, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1. 

Εγκρίνετάι το πολεοδομικό σχέδιο του οικισμού Βλαχιώτη της Κοι¬ 
νότητας Βλαχιώτη (Ν. Λακωνίας) τμήμα του οποίου είναι οικισμός 
προ του έτους 1923 που έχει χαρακτηρισθεί ως πυκνοδομημένο με 
την αριθ. 86892/85 απόφαση του Υπουργού Περιβάλλοντος, Χωροτα¬ 
ξίας και Δημοσίων Έργων και εγκρίνετάι με τα άρθρα 1 και 2 του 
Ν. Δ/τος της 17.7.1923 και Τμήμα του αραιοδομημένο και αδόμητο 
με τον καθορισμό οικοδομήσιμων χώρων, οδών, πεζοδρόμων, κοινο¬ 
χρήστων χώρων, χώρων δημοτικών σχολείων, νηπιαγωγείου, Γυμνα¬ 
σίου — Λυκείου, παιδικού κέντρου, ναών, κοινοτικού καταστήματος, 
κέντρου υγείας — κέντρου ανοικτής προστασίας των ηλικιωμένων 
(ΚΑΠΗ) και σταδίου, όπως οι ρυθμίσεις αυτές φαίνονται στα χρωματι¬ 
σμένα δέκα (10) σχετικά πρωτότυπα διαγράμματα σε κλίμακα 1:1000 
που θεωρήθηκαν από τον Προϊστάμενο της Δ/νσης Πολεοδομικών 
Εφαρμογών με την αριθ. 35810/1986 πράξη του και που συνοπτικά 
τους αντίτυπα δημοσιεύονται με το παρόν διάταγμα. 

Άρθρο 2. 

Εγκρίνετάι ο πολεοδομικός κανονισμός του αραιοδομημένου και 
αδόμητου τμήματος του οικισμού Βλαχιώτη της Κοινότητας Βλα¬ 
χιώτη (Ν. Λακωνίας) και οι όροι και περιορισμοί δόμησης του 
πυκνοδομημένου τμήματος, ως εξής: 

Άρθρο 3. 

1. Στους οικοδομήσιμους χώρους που χαρακτηρίζονται με στοιχείο 
Λ επιτρέπεται η ανέγερση κατοικιών, καταστημάτων λιανικού εμπο¬ 
ρίου, κτιρίων αναψυχής και κτιρίων παρεμφερών εγκαταστάσεων. Στο 
ισόγειο των κτιρίων επιτρέπεται να λειτουργήσουν επαγγελματικά ερ¬ 
γαστήρια χαμηλής όχλησης ύστερα από γνώμη της Επιτροπής Πολεο- 
δομικού και Αρχιτεκτονικού Ελέγχου (Ε.Π.Α.Ε.). 

2. Στους οικοδομήσιμους χώρους που χαρακτηρίζονται με το στοι¬ 
χείο Β επιτρέπεται η ανέγερση κτιρίων κατοικιών, κτιρίων βιοτεχνιών 
χαμηλής όχλησης, κτιρίων χονδρεμπορίου, κτιρίων μικτών χρήσεων. 

3. Στους υπόλοιπους οικοδομήσιμους χώρους επιτρέπεται η ανέ¬ 
γερση κατοικιών και στο ισόγειο αυτών επιτρέπεται η δημιουργία 
καταστημάτων για τις καθημερινές ανάγκες της περιοχής. 

Άρθρο 4. 

Στην πρόσοψη των οικοπέδων οικοδομημένων ή μη, επιβάλλονται προκή¬ 
πια πλάτους δύο και μισό (2,50) μέτρων, όπως φαίνονται στα ίδια διαγράμ¬ 
ματα. 

Άρθρο 5. 

Τα ελάχιστα όρια εμβαδοΰ και διαστάσεων και οι λοιποί όροι και 
περιορισμοί δόμησης των οικοπέδων ορίζονται κατά τομείς Α και Β, 
όπως φαίνονται με μπλε γραμμή στα σχετικά διαγράμματα ως εξής: 

Α. Τομέας Α. 

1) Ελάχιστο πρόσωπο: δώδεκα (12) μέτρα. 

•Ελάχιστο εμβαδόν: τριακόσια (300)μ 2 . 

Β. Τομέας Β. 

1) Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τετρακόσια (400)μ 2 . 

Γ. Κατά παρέκκλιση των προηγουμένων παραγράφων θεωρούνται 
άρτια και οικοδομήσιμα τα οικόπεδα και των δύο τομέων Α και Β 
εφόσον: α) κατα τη δημοσίευση του παρόντος Δ/τος έχουν: 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν: εκατόν πενήντα (150) μ 2 . 

β) προκύπτουν από την οριστική πράξη εφαρμογής της πολεοδομικής 
μελέτης ή προέρχονται από τις εισφορές σε γη σύμφωνα με το άρθρο 
8 του Ν. 1337/83 με όποιες διαστάσεις και αν έχουν. 

γ) έχουν προκόψει από κατάτμηση μέχρι τις 10.3.1982 με εμβαδόν 
μικρότερο των 150 μ 2 αφού αφαιρεθεί το εμβαδόν της εισφοράς 

« ΤΠ: 

Δ. Επιπλέον των διατάξεων των παραγ. Α, Β και Γ εδάφια α, β 
και γ, τα οικόπεδα θεωρούνται άρτια και οικοδομήσιμα εφόσον 
εγγράφεται μέσα σ’ αυτά κάτοψη κτιρίου με ελάχιστη επιφάνεια 
50μ 2 και ελάχιστες διαστάσεις 5μ. 

Ε. Τομείς Α και Β. 

1) Μέγιστο ποσοστό κάλυψης των οικοπέδων εξήντα τα εκατό (60%) 
της επιφάνειάς τους. 


2) Το μέγιστο ύψος των κτιρίων ορίζεται σε 7,50 μέτρα. Σε περί¬ 
πτωση κλίσης του εδάφους μεγαλύτερης του 30%, τΰ μέγιστο ύψος 
μπορεί να αυξηθεί μέχρι και δέκα (10) μέτρα. 

3) Επιτρέπεται υπέρβαση του ύψους μέχρι 1 μέτρο για τα κτίρια 
με μέγιστο ύψος 7,5 μ. σε περίπτωση προσθήκης σε υπάρχον κτίριο 
ή παταριού σε ισόγειο κατάστημα. 

4) Το μέγιστο ύψος των κτιριών των κοινωφελών χώρων, ορίζεται 
σύμφωνα με τις διατάξεις του άρθρου 9 παρ. 7 του Ν. 1577/1985. 

5) Συντελεστής δόμησης οκτώ δέκατα (0,8). 

6) Κατ’ εξαίρεση της προηγούμενης παραγράφου, ορίζεται συ¬ 
ντελεστής δόμησης ένα και είκοσι (1,20) για οικόπεδα εμβαδού 
μικρότερου των 150 τ.μ. εφόσον η συνολική επιφάνεια ορόφων 
δεν υπερβαίνει τα εκατόν είκοσι (120) τ.μ. Η εξαίρεση αυτή έχει 
εφαρμογή μόνο σε οικόπεδα που έχουν προκόψει από κατάτμηση 
μέχρι τις 10.3.82 αφού αφαιρεθεί το εμβαδόν της εισφοράς σε γη 
που καθορίζεται στο Ν. 1337/1983. 

7) Απαγορεύεται η κατασκευή κτισμάτων σε υποστηλώματα (ΡΙΕΟ- 
ΤΙ5). 

8) Οι τυχόν αναμονές οπλισμού στο δώμα καλύπτονται υποχρεωτικά. 

9) Επιτρέπεται η επισκευή νομίμως υφισταμένων κτιρίων, έστω και αν οι 
όροι δόμησής τους' αντίκεινται στις διατάξεις του παρόντος διατάγματος. 

Άρθρο 6. 

Η ισχύς του παρόντος διατάγματος, αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Ιουνίου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΙ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΑΠΟΦΑΣΕΙΣ 

Αριθ. 33961/1803 (2) 

Χαρακτηρισμός ως διατηρητέων των προσόψεων των κτιρίων επί 

των οδών Κολοκοτρώνη 3-5 και Βουλής φερομένων ως ιδιοκτη¬ 
σίας του Μετοχικού Ταμείου Στρατού και καθορισμός ειδικών 

όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

ί. Τις διατάξεις του Ν. 1577/1985 (ΦΕΚ 210Α) και ειδικό¬ 
τερα τα άρθρα 3 και 4 (παρ. 2). 

2. Την αριθ. οικ. 75724/1151/30.12.1983 κοινή απόφαση των 
Υπουργών Προεδρίας Κυβερνήσεως και Χωροταξίας, Οικισμού και Περι¬ 
βάλλοντος (ΦΕΚ 767/Β) και ειδικότερα το άρθρο 5, όπως τροποποιήθηκε 
με την αριθ. 28112/356/17.4.1985 όμοια απόφαση (ΦΕΚ 205/Β). 

3. Τις διατάξεις του από 1.6.81 Π. Δ/τος «περί τροποποιήσεως του 
εγκεκριμένου ρυμοτομικού σχεδίου Αθηνών κ.λπ.» (ΦΕΚ 382/Δ). 

4. Τις διατάξεις του από 30.5.85 Π. Δ/τος «χαρακτηρισμού ως διατηρη¬ 
τέων κτιρίων του Παλαιού Εμπορικού Κέντρου Αθηνών κ.λπ.» (ΦΕΚ 
349Δ). 

5. Την από 22.4.86 αιτιολογική έκθεση της Δ/νσης Γ7 του 
ΥΠΕΧΩΔΕ, που κοινοποιήθηκε στο Μετοχικό Ταμείο Στρατού με 
το αριθ. 31630/1770/86 έγγραφο. 

6. Το αριθ. 6524/5788/24.4.86 έγγραφο του Μ.Τ.Σ., αποφασίζουμε: 

1. Χαρακτηρίζονται διατηρητέες οι κύριες όψεις των δύο τριώροφων 

νεοκλασικών κτιρίων του Μετοχικού Ταμείου Στρατού, επί της οδού 
Κολοκοτρώνη 3—5 και Βουλής. Το εσωτερικό των κτιρίων θα ανακα- 
τασκευασθεί σύμφωνα με το διάγραμμα κάλυψης, και τη σχηματική 
τομή, όπως φαίνονται στο σχετικό πρωτότυπο διάγραμμα σε κλίμακα 
1:200 που θεωρήθηκε από τον Προϊστάμενο της Δ/νσης Πολεοδομι- 


κών Εφαρμογών με την αριθ. 33961/1986 πράξη του και που συνο¬ 
πτικό αντίτυπο δημοσιεύεται με την παρούσα απόφαση. 

2. Ο μέγιστος επιτρεπόμενος αριθμός ορόφων, ορίζεται σε πέντε (5), 
το μέγιστο ύψος 26,0 μ. μετρούμενο από τη στάθμη του πεζοδρομίου 
στο μέσον της προσόψεως της οδού Κολοκοτρώνη. Οι δύο όροφοι που 
θ’ ανεγερθούν πάνω από το ύψος των διατηρητέων όψεων θ’ απέχουν 
από την οικοδομική γραμμή της οδού Κολοκοτρώνη 4,70 και 9,70 μ. 
και από την οικοδ. γραμμή της οδού Βουλής 4,40 και 7,40 μ. αντίστοιχα 
σύμφωνα με το σχέδιο που αναφέρεται στην παρ. 1. 

3. Πάνω από το ισόγειο του κτιρίου μπορεί να κατασκευασθεί ημιό- 
ροφος με καλυπτόμενη επιφάνεια 8θ% της επιφάνειας του ισογείου. 

4. Πριν από την έκδοση της οικοδομικής άδειας η αρχιτεκτονική 
μελέτη και οι όψεις του κτιρίου θα εγκριθούν από τη Δ/νση Παραδοσια¬ 
κών Οικισμών (Γ7) του Υπουργείου ΠΕ.ΧΩ.ΔΕ. 

5. Δεν επιτρέπεται η τοποθέτηση φωτεινών επιγραφών στις όψεις 
και στις στέγες των κτιρίων. Επιτρέπονται επιγραφές περιορισμένης 
κλίμακας μετά από έγκριση της Επιτροπής Πολεοδομικού και Αρχιτε¬ 
κτονικού Ελέγχου (ΕΠΑΕ) που θα δηλώνουν τη χρήση των κτιρίων. 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Ιουνίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 



ΤΧΗΜΛΓΙΚΗ ΤΟΜΗ 

Αριθ. 36669/2065 (3) 

Χαρακτηρισμός ως διατηρητέου του κτιρίου που βρίσκεται στην οδό 

Πρασίνου Λόφου αριθ. 34 στο Δήμο Νέου Ηρακλείου Αττικής, 

φερόμενου ως ιδιοκτησία Μαρίνας Μαλλιαγρού και καθορισμός ειδι¬ 
κών όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικι¬ 
σμού και Περιβάλλοντος (ΦΕΚ 767/Β) και ειδικότερα το άρθρο 
5, όπως τροποποιήθηκε με την υπ’ αριθ. 28112/356/17.4.1985 
όμοια απόφαση (ΦΕΚ 205/Β/85). 

3. Την από 14.4.1986 αιτιολογική έκθεση της Δ/νσης Παραδοσια¬ 
κών Οικισμών και Περιβάλλοντος (Γ7). 

4. Την από 14.5.1986 (αρ. πρ. 36669/2065/14.5.86 απάντηση 
της Μαρίνας Μαλλιαγρού, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στην οδό 
Πρασίνου Λόφου αριθ. 34 στο Δήμο Νέου Ηρακλείου Αττικής, φερόμενο 
ως ιδιοκτησία Μαρίνας Μαλλιαγρού, όπως αυτό φαίνεται" σημειωμένο 
στο σχετικό πρωτότυπο τοπογραφικό σε κλίμακα 1:500 που θεωρή¬ 
θηκε από τον Προϊστάμενο της Δ/νσης Πολεοδομικών Εφαρμογών με 


την υπ’ αρ. 36669/1986 πράξη του και που συνοπτικό του αντίτυπο 
δημοσιεύεται με την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επιμέρους αρχιτεκτονικών 
και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, 
η στατική ενίσχυση και κάθε επέμβαση για λόγους στατικούς και 
λειτουργικούς του χαρακτηριζόμενου ως διατηρητέου κτιρίου, εφόσον 
δεν αλλοιώνεται ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών επιγραφών και διαφημίσεων 
σε οποιαδήποτε θέση του κτιρίου. Επιτρέπεται μόνο η τοποθέτηση επιγραφών 
περιορισμένων διαστάσεων που υποδηλώνουν τυχόν χρήσεις του κτιρίου. 

5. Για οποιαδήποτε επέμβαση στο εξωτερικό ή εσωτερικό του διατη¬ 
ρητέου κτιρίου και στον περιβάλλοντα χώρο του, καθώς και για την 
τοποθέτηση επιγραφών απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Ιουνίου 1986 
Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

